
REFERAT DE APROBARE
La proiectul de hotărâre privind preluarea unui contract de închiriere având ca obiect spaţiul ocupat cu destinaţie de farmacie din Dispensarul Uman situat în comuna Bătrâni, sat Bătrâni, strada Speranţei, nr. 9, judeţul Prahova
Necesitatea  Soluţionarea solicitării SC TRI FARM SRL cu sediul social în Ploieşti, str. Poligonului, nr. 2, construcţiile C1 şi C2 Judeţul Prahova şi punct de lucru în Ploieşti, sos. Ploieşti –Târgovişte, km 8, Zona Est, Trup 2, Construcţiile C2 (P+E1) şi C3, jud. Prahova, înregistrată la Registrul Comerţului Prahova sub numărul  J29/136/1992, CUI 1357231, reprezentată legal prin Administrator Chircu Corneliu prin care ne aduce la cunoştinţă faptul că în data de 05.01.2022 a achiziţionat de la CONSENSUS OMNIUM IPRL, lichidator judiciar al CEREUS FARM SRL “ în faliment”, dreptul de proprietate asupra fondului de comerţ destinat activităţii de Farmacie, reprezentat de Autorizaţia de funcţionare nr. 7999/IB277 din 11.01.2009, eliberată de Ministerul Sănătăţii pentru CEREUS FARM SRL exploatat în spaţiul din comuna Bătrâni.
	Nevoia populaţiei îmbătrânite din comuna Bătrâni de a avea o farmacie de unde să îţi procure medicamentelor necesare.
Oportunitatea o reprezintă aducerea de venituri suplimentare la bugetul local prin preluarea contractului de închiriere având ca obiect spaţiul ocupat cu destinaţie de farmacie din Dispensarul Uman situat în comuna Bătrâni, sat Bătrâni, strada Speranţei, nr. 9, judeţul Prahova până la organizarea licitaţiei publice.
Legalitate
 - prevederile Legii nr.554/2004 a contenciosului adminstrativ, cu modificările şi completările ulterioare;
- prevederile Legii nr. 24/2000 privind normele de tehnică legislativă, republicată, cu modificările şi completările ulterioare;
- prevederile Legii nr. 52/2003 privind transparenţa decizională în administraţia publică, republicată;
- prevederile Legii nr.500/2004 privind folosirea limbii române în locuri, relaţii şi instituţii publice;
- prevederile Legii nr.544/2001 privind liberul acces la informaţiile de interes public, cu modificările şi completările ulterioare;
- prevederile art.129, alin.(2) litera c) coroborat cu alin.(6) litera a) din OUG nr. 57/2019 privind Codul Administrativ, cu modificările şi completările ulterioare;
Intrarea în vigoare – în data de 14.01.2022 fiindcă este necesară şi urgentă funcţionarea unei farmacii pe raza comunei Bătrâni.
Ţinând cont de faptul că sunt întrunite condiţiile legale pentru soluţionarea cererii,
Vă prezint următorul proiect de hotărâre

Primarul comunei Bătrâni, judeţul Prahova
Stoica Florin-Nicolaie
